yakhyo/uz-wiki huggingface dataset:
Damián Suárez

Damián Nicolás Suárez (; 1988-yil 27-aprelda Montevideoda tugʻilgan) — urugvaylik futbolchi, „Getafe“ futbol klubi va Urugvay terma jamoasi himoyachisi.

Klublardagi faoliyati 
Suárez „Defensor Sporting“ klubi tarbiyalanuvchisi hisoblanadi. 2007-yilda Urugvay premyer ligasida debyut qilgan. 2008-yilda Suárez Urugvay chempioniga aylangan. 2010-yilning 13-fevralida „Central Espanyol“ futbol klubiga qarshi bahsda Damián Nicolás „Defensor Sporting“ futbol klubi safida ilk golini urgan. 2011-yilning yozida Suárez „Sporting Gijón“ futbol klubiga oʻtgan. Transfer summasi 500 ming yevroni tashkil etgan. „Atlético Osasuna“ futbol klubiga qarshi oʻyinda u La Ligada debyut qilgan.

2015-yilning yozida „Elche“ futbol klubi bilan shartnoma muddati tugagach, Suárez „Getafe“ futbol klubi bilan erkin agent sifatida shartnoma imzolagan. 22-avgust kuni „Espanyol“ futbol klubiga qarshi oʻyinda u yangi jamoa safida debyut qilgan. Mavsum oxirida klub Seugndaga tushib ketgan, biroq Suárez jamoada qolgan va bir yildan keyin uning elitaga qaytishiga yordam bergan. 2018-yilning 15-aprelida „Espanyol“ futbol klubiga qarshi kechgan bahsda Damián Nicolás „Getafe“ futbol klubi safida ilk golini urgan.

Xalqaro faoliyati 
2005-yilda Suárez Urugvay yoshlar terma jamoasi safida Peruda boʻlib oʻtgan yoshlar oʻrtasidagi jahon chempionatida ishtirok etgan. 2007-yilda Urugvay yoshlar terma jamoasi tarkibida Damián Nicolás Kanadada boʻlib oʻtgan yoshlar oʻrtasidagi jahon chempionatida ishtirok etgan.

U 33 yoshida terma jamoaning asosiy tarkibidagi debyutini 2022-yilning 27-yanvarida Paragvayga qarshi JCh-2022 saralash oʻyinida oʻtkazgan. Urugvay mehmonda 1:0 hisobida gʻalaba qozongan.

Statistika

Manbalar 

Urugvay futbolchilari
Yashayotgan insonlar
1988-yilda tugʻilganlar
27-aprelda tugʻilganlar
Edson Puch

Edson Raúl Puch Cortés (; 1986-yil 9-aprelda Chilining Iquique shahrida tugʻilgan) — Chililik futbolchi, „Universidad Católica“ futbol klubida hujumkor yarim himoyachi sifatida oʻynaydi.

Klublardagi faoliyati 
Edson Puch „Deportes Iquique“ futbol klubi va „Huachipato“ futbol klublari tarbiyalanuvchisi hisoblanadi. Edson Puch 2009-yilda „Universidad de Chile“ futbol klubiga koʻchib oʻtgan. 23-iyul kuni „Palestino“ futbol klubiga qarshi oʻyinda u yangi jamoada debyut qilgan. 2- avgust kuni „Union Espanyol“ futbol klubiga qarshi bahsda Edson Puch „Universidad de Chile“ futbol klubi safidagi ilk golini raqib darvozasiga kiritgan. 2011-yilda Edson Puch klubga Chili premyer ligasida gʻalaba qozonishda yordam bergan.

2011-yilda Edson Puch jamoa bosh murabbiyi Diego Maradonaning taklifiga binoan „Al Wasl“ futbol klubiga oʻtgan. Transfer summasi 2,8 million yevroni tashkil qilgan. 16-oktabr kuni „Sharjah“ futbol klubiga qarshi oʻyinda u Fors koʻrfazi mamlakatlari arab ligasida debyut qilgan. 25-noyabr kuni Edson Puch jamoadagi ilk golini „Sharjah“ futbol klubiga qarshi o‘yinda kiritgan.

2016-yil boshida Edson Puch Ekvadorning „LDU Quito“ futbol klubiga koʻchib oʻtgan.

Xalqaro faoliyati 
2009-yil 27-mayda Edson Puch Chili terma jamoasi safida Yaponiyaga qarshi Kirin kubogi bahsida debyut qilgan.

2016-yilning yozida Edson Puch Qoʻshma Shtatlarda boʻlib oʻtgan Amerika kubogi gʻolibi boʻlgan edi. Turnirda u Boliviya, Panama, Meksika, Kolumbiya va Argentina terma jamoalariga qarshi oʻyinlarda ishtirok etgan. Meksikaliklarga qarshi kechgan bahsda Edson Puch terma jamoadagi ilk gollarini urib, „dubl“ga erishgan.

2017-yilda Edson Puch Rossiyada boʻlib oʻtgan Konfederatsiyalar kubogining kumush medali sohibiga aylangan. Turnirda u Kamerun va Germaniya jamoalariga qarshi oʻyinlarda maydonga tushgan.

Statistika

Manbalar 

Copa América Centenarioda gʻolib boʻlgan oʻyinchilar
Chililik futbolchilar
Yashayotgan insonlar
1986-yilda tugʻilganlar
9-aprelda tugʻilganlar
Erkak futbolchilar
Oliver Abildgaard

Oliver Abildgaard Nielsen (; 1996-yil 10-iyunda Daniyada tugʻilgan) — Daniyalik futbolchi, „Celtic“ futbol klubi va Daniya terma jamoasi yarim himoyachisi.

Klublardagi faoliyati 
Oliver Abildgaard „Aalborg“ futbol klubi tarbiyalanuvchisi. 2015-yil 20-iyulda Daniya Superligasida „Esbjerg“ futbol klubiga qarshi oʻyinda debyut qilgan. Birinchi oʻyinida Oliver Abildgaard avvaliga penalti muallifiga aylangan, keyin esa hisobni tenglashtirgan. 2020-yilning 3-fevralida Oliver Abildgaard sotib olish opsiyasi bilan 2020-yilning iyunigacha ijara asosida Rossiyaning „Rubin“ futbol klubiga o‘tgan. 1-mart kuni „Tambov“ futbol klubiga qarshi oʻyinda u RPLda debyut qilgan. Ijara muddati tugagach, „Rubin“ futbol klubi sotib olish opsiyasi qoʻllagan va Oliver Abildgaard bilan 2024-yil iyun oyigacha toʻliq shartnoma imzolagan. 2021-yilning 21-noyabr kuni „Sochi“ futbol klubiga qarshi kechgan bahsda Oliver Abildgaard „Rubin“ futbol klubi safidagi ilk golini urgan. 2022-yil 2-sentabrda „Rubin“ futbol klubi Oliver Abildgaardni 2023-yilning yoziga qadar „Seltik“ futbol klubiga ijaraga bergan.

Xalqaro faoliyati 
2019-yilda Oliver Abildgaard Daniya yoshlar terma jamoasi tarkibida Italiyada boʻlib oʻtgan yoshlar oʻrtasidagi Yevropa chempionatida ishtirok etgan. Turnirda Oliver Abildgaard Germaniya terma jamoasiga qarshi oʻyinda maydonga tushgan.

2020-yilning noyabr oyida Oliver Abildgaard birinchi marta Daniya terma jamoasiga chaqirilgan. Oliver Abildgaard 2020-yilning 11-noyabr kuni Shvetsiyaga qarshi o‘rtoqlik uchrashuvida (2:0) Tomas Delanining o‘rniga maydonga tushgan va 70-daqiqada sariq kartochka olgan.

Statistika

Manbalar 

Daniyalik futbolchilar
Yashayotgan insonlar
1996-yilda tugʻilganlar
10-iyunda tugʻilganlar
Como 1907 futbolchilari
Erkak futbolchilar
James Troisi

James Troisi (; 1988-yil 3-iyulda tugʻilgan) — avstraliyalik professional futbolchi, u „West United“ futbol klubida hujumkor yarim himoyachi yoki vinger sifatida oʻynaydi.

Xalqaro faoliyati 

2006-2007-yilgi mavsumni „Newcastle United“ jamoasi zaxirasida muvaffaqiyatli oʻtkazgandan soʻng, Troisi 2007-yil 18-aprelda Olimpiada saralashida Saudiya Arabistoniga qarshi oʻyinda Avstraliya U23 („Olyroos“) jamoasida debyut qilgan. U oʻzining tugʻilgan shahri Adelaidada Eron bilan boʻlib oʻtgan muhim toʻqnashuvda saudiyaliklarga qarshi yaxshi oʻyinni gol bilan davom ettirgan. 

Troisi Avstraliya terma jamoasi safida 2008-yil 22-mart kuni Singapurga qarshi o‘rtoqlik o‘yinida, chap yarim himoyada o‘ynagan.

Ange Postecoglou Troisini 2014-yilgi FIFA Jahon chempionati uchun Avstraliya terma jamoasiga kiritgan.

Troisi Avstraliya terma jamoasining 2015-yilgi Osiyo kubogi tarkibiga kiritilgan. U Avstraliyaning turnirdagi birinchi oʻyinini Quvaytga qarshi boshlagan va oʻyinning 92-daqiqasida Avstraliyaning toʻrtinchi va oxirgi golini kiritgan va Avstraliyaning 4:1 hisobida gʻalaba qozonishiga yordam bergan.  Troisi 2015-yilgi Osiyo kubogi finalida Janubiy Koreyaga qarshi Avstraliya terma jamoasida oʻynagan va Robbie Krusening oʻrniga ikkinchi boʻlimida zaxiradan maydonga tushgan. U o‘yindagi Avstraliyaning ikkinchi va Osiyo Kubogi finalidagi g‘alaba golini kiritgan.

U 2017-yilgi FIFA Konfederatsiyalar kubogi uchun Avstraliya terma jamoasiga kiritilgan. Shu bilan bir qatorda, futbolchi Chili darvozasiga gol urgan va FIFAning eng yaxshi futbolchisi deb topilgan.

2018-yilning may oyida u Avstraliyaning Rossiyada boʻlib oʻtadigan JCh-2018 uchun dastlabki 26 kishilik tarkibiga kiritilgan.

Statistika

Manbalar 

Yashayotgan insonlar
Italiyadagi muhojir futbolchilar
Angliyadagi muhojir futbolchilar
FIFA Konfederatsiyalar kubogi 2017 futbolchilari
FIFA Jahon chempionati 2014 oʻyinchilari
2008-yilgi yozgi Olimpiya oʻyinlari futbolchilari
Serie A futbolchilari
Futbol assotsiatsiyasi hujumchilari
Avstraliya futbolchilari
1988-yilda tugʻilganlar
Erkak futbolchilar pozitsiyalari boʻyicha
Jeremy Toljan

Jeremy Toljan (; 1994-yil 8-avgustda Germaniyaning Shtutgart shahridada tugʻilgan) — nemis futbolchisi, „Borussia“ futbol klubi himoyachisi, „Sassuolo“ futbol klubida ijara asosida oʻynaydi. 2016-yilda Rio de Janeiroda boʻlib oʻtgan Olimpiya oʻyinlari ishtirokchisi.

Klublardagi faoliyati 
Jeremy Toljan „Stuttgarter Kickers“ futbol klubi va „Stuttgart“ futbol klublarining bolalar jamoalarida futbol oʻynay boshlagan. 2011-yilda Jeremy Toljan „Hoffenheim“ futbol klubining futbol akademiyasiga koʻchib oʻtgan. 2013-yil 5-oktabrda Jeremy Toljan Bundesligadagi debyutini „Mainz 05“ futbol klubiga qarshi o‘tkazgan. 2015-yil 17-oktabrda „Wolfsburg“ futbol klubiga qarshi kechgan bahsda Jeremy Toljan „Hoffenheim“ futbol klubi safidagi ilk golini urgan.

2017-yilning yozida Jeremy Toljan Dortmundning „Borussia“ jamoasiga oʻtib, besh yillik shartnoma imzolagan. 2018-yilning 27-yanvarida „Freiburg“ futbol klubiga qarshi bahsda Jeremy Toljan „Borussia“ futbol klubi safida ilk golini urgan.

Xalqaro faoliyati 
2010-yildan boshlab Jeremy Toljan Germaniyaning turli yoshdagi terma jamoalarida oʻynay boshlagan.

2016-yilda Germaniya Olimpiya terma jamoasi tarkibida Jeremy Toljan Rio de Janeirodagi Olimpiya oʻyinlarining kumush medali sovrindori boʻlgan. Turnirda u Meksika, Janubiy Koreya, Fiji, Portugaliya, Nigeriya va Braziliya jamoalariga qarshi oʻyinlarda ishtirok etgan.

2017-yilda Germaniya yoshlar terma jamoasi tarkibida Jeremy Toljan 2017- yilda Polshada boʻlib oʻtgan yoshlar oʻrtasidagi Yevropa chempionatida gʻolib boʻlgan. Turnirda Toljan Chexiya, Daniya, Italiya, Angliya va Ispaniya jamoalariga qarshi oʻyinlarda ishtirok etgan.

Statistika

Manbalar 

Germaniyalik futbolchilar
Yashayotgan insonlar
1994-yilda tugʻilganlar
8-avgustda tugʻilganlar
Erkak futbolchilar
Artyom Zub

Artyom Valerievich Zub () (); (berilgan ism Artem muqobilida ham yoziladi; 1995-yil 3-oktyabrda tugʻilgan) — Milliy xokkey ligasi (NHL) vakili „Ottawa Senators“ xokkey klubi safidagi rossiyalik professional xokkey himoyachisi.

Klublardagi oʻyin faoliyati 
Artyom Zub yoshligida „Amur Khabarovsk“ xokkey klubining kichik filiali „Amurskie Tigry Khabarovsk“ xokkey jamoasida oʻynagan. Artyom Zub 2014—2015-yilgi mavsumda Kontinental xokkey ligasida „Amur Khabarovsk“ xokkey jamoasi bilan professional debyut qilgan.

2016—2017-yilgi mavsumda, „Amur Khabarovsk“ klubi bilan uchinchi mavsumida, Artyom Zub klub safida 32 ta oʻyinda maydonga tushib, 9 ochko jamgʻardi. Ushbu masumdan soʻng, Artyom Zub 2016-yilning 1-dekabrida „SKA Saint Petersburg“ xokkey klubi safiga qoʻshildi. Artyom Zub „SKA Saint Petersburg“ klubiga mavsumda 18 oʻyinda 2 ta golli uzatma bilan Gagarin kubogini qoʻlga kiritishga yordam berdi.

Artyom Zubning KHL va Olimpiada oʻyinlaridagi oʻyinlari Milliy xokkey ligasi „Ottawa Senators“ xokkey klubining eʼtiborini tortdi. 2020-yil 1-mayda Artyom Zub „Ottawa Senators“ xokkey jamoasi bilan NHL standartidagi boshlangʻich darajadagi shartnoma imzoladi. Artyom Zub oʻzining birinchi NHL golini 2021-yil 15-fevralda Torontodagi Scotiabank arenada „Toronto Maple Leafs“ xokkey klubiga qarshi uchrashuvda (qoʻshimcha taymda 6:5 hisobida gʻalaba) urdi. Oʻzining birinchi mavsumida Artyom Zub „Ottawa Senators“ klubining eng yaxshi himoyachisi Thomas Chabot bilan himoya chizigʻida oʻynadi.

2021-yil 14-mayda Artyom Zub „Ottawa Senators“ xokkey klubi bilan ikki yillik 5 million dollarlik shartnoma imzoladi.

Xalqaro oʻyinlardagi faoliyati 
Artyom Zub 2017-yilgi IIHF jahon chempionatida Rossiya milliy xokkey terma jamoasi tarkibida ishtirok etdi. Artyom Zub 2018-yilgi Qishki Olimpiya oʻyinlarida oltin medalni qoʻlga kiritgan Rossiya Olimpiya sportchilari jamoasi aʼzosi edi.

Faoliyat statistikasi

Muntazam mavsum va pley-off oʻyinlari

Xalqaro

Manbalar 

Yashayotgan insonlar
1995-yilda tugʻilganlar
Xokkey
Xokkeychilar
Rossiya profissional xokkeychi
Chukwubuike Adamu

Chukwubuike Junior Adamu (; 2001-yil 6-iyunda tugʻilgan) — professional futbolchi, Avstriya Bundesligasining Red Bull Zalsburg klubida hujumchi sifatida oʻynaydi. Nigeriyada tugʻilgan, Avstriya terma jamoasida oʻynaydi.

Klublardagi faoliyati 
Adamu faoliyatini GSV Vakerning yosh jamoasida boshlagan. 2014-yil yanvar oyida Grazer AKga kelgan. 2015-yilda FC Red Bull Salzburg akademiyasiga qoʻshildi va U15 dan U18 gacha boʻlgan darajalarni bosib oʻtdi.

2017-yil sentyabr oyida birinchi marta FC Liefering jamoasiga qoʻshildi. Xuddi shu oyda Red Bull Salzburgning UEFA Yoshlar Ligasi jamoasida debyut qildi va Bordoga qarshi oʻyinda Nicolas Meister oʻrniga maydonga tushdi.

Professional debyutini FC Liefering safida WSG Wattensga qarshi 2018-yil noyabr oyida oʻtkazdi. 2020-yilda „Red Bull Salzburg“ bilan shartnoma imzoladi va sentyabr oyida Avstriya kubogi doirasida SW Bregenga qarshi oʻyinda Masaya Okugawa oʻrniga 75-daqiqada maydonga tushib debyut qildi.

2021-yil 15-fevralda Adamu Shveysariya Superligasi jamoasi St. Gallenga ijaraga oʻtdi.

Adamu Red Bull Salzburg safidagi ilk golini 2021-yilning 14-avgustida Admira qarshi oʻyinda kiritdi, bu gol uchrashuvning yagona goli boʻlib qoldi (1:0)  va „Salzburg“ning safardagi ketma-ket beshinchi g‘alabasini taʼminladi. Uch kundan soʻng, UEFA Chempionlar ligasida ilk bor maydonga tushdi va pley-off bosqichida birinchi oʻyinida Daniya chempioni Brøndbyga qarshi oʻyinda zaxiradan maydonga tushdi, klub 2:1 hisobida gʻalaba qozondi. 2022-yilning 16-fevralida Adamu UEFA Chempionlar ligasidagi ilk golini Bundesliga chempioni Bayernga qarshi o‘yinda (1:1) urdi.

Xalqaro faoliyati 
Nigeriyada tugʻilgan Adamu Avstriyani milliy terma jamoasini himoya qiladi. Avstriya U18, Avstriya U19 va Avstriya U21 jamoalarida ham oʻynagan.

Avstriya terma jamoasi safida ilk bor 2021-yil 12-noyabr kuni Jahon chempionati saralashi doirasidagi Isroilga qarshi o‘yinda maydonga tushgan.

Faoliyat statistikasi

Klub

Xalqaro

Yutuqlari 
Red Bull Salzburg

 Avstriya Bundesligasi: 2021—2022
 Avstriya kubogi: 2021—2022

Manbalar 
<div class="reflist">

Futbol assotsiatsiyasi hujumchilari
Nigeriya futbolchilari
2001-yilda tugʻilganlar
Yashayotgan insonlar
Ispaniya — Chernogoriya munosabatlari

Ispaniya — Chernogoriya munosabatlari Ispaniya va Chernogoriya oʻrtasidagi ikki tomonlama diplomatik munosabatlard hisoblanadi Davlatlar Yevropa Kengashi, Oʻrta yer dengizi ittifoqi va NATO aʼzolarid sanaladi. Chernogoriya ham Yevropa Ittifoqiga aʼzo boʻlishga nomzod, Ispaniya esa ushbu tashkilot aʼzosi hisoblanadi. Ispaniya geografik joylashuv jihatidan esa Janubiy Yevropa mamlakati sanaladi, Chernagoriya Bolqon yarim oroli davlati boʻlib ikkila davlatlar oʻrtasidagi aloqalar XX asrdan vujudga kela boshlagan

Tarixi 
2006-yil iyun oyida Chernogoriya Serbiyadan mustaqillikka erishdi va 2006-yil 11-dekabrda Ispaniya tashqi ishlar vaziri Migel Anxel Moratinos va uning chernogoriyalik hamkasbi Milan Rosen o‘rtasida nota almashish orqali Ispaniya bilan diplomatik munosabatlar rasman o‘rnatildi. Ispaniya Chernogoriyaning Yevropa Ittifoqi va Yevro-Atlantika xavfsizlik tuzilmalariga qoʻshilish istagini qoʻllab-quvvatlaydi.

Muzokaralar asosida pozitsiyalarning yaqinligi va munosabatlarni mustahkamlashdan manfaatdorlik yotadi, natijada 2011-yil 19-mayda Chernogoriya Tashqi ishlar vaziri Milan Rosenning Madridga tashrifi va Ispaniya tashqi ishlar vaziri bilan muzokaralari munosabati bilan ikki tomonlama siyosiy deklaratsiya imzolandi.

Savdo 
Savdo munosabatlari sobiq Yugoslaviya Federativ Respublikasi bilan imzolangan shartnomalar asosida rivojlanadi. 2013-yilda Chernogoriyaga Ispaniya eksporti 27,6 million yevroni tashkil etdi, bu 2012-yilga nisbatan 8,2%ga koʻp va Chernogoriya importi 860 ming yevrodan sal koʻproqni tashkil etadi.

Diplomatik missiyalar 
Chernogoriya Madridda elchixonasiga ega hisoblanadi. Chernogoriyadagi ispan manfaatlari Belgraddagi (Serbiya) elchixonasi orqali taqdim etiladi.

Manbalar 

Ispaniyaning ikki tomonlama aloqalari
Ispaniya
Chernogoriya
Austin Watson

Austin Watson () (1992-yil 13-yanvarda tugʻilgan) — amerikalik professional xokkeychi. Austin Watson hozirda Milliy xokkey ligasi (NHL) vakili „Ottawa Senators“ klubida faoliyat olib bormoqda. Austin Watson 2010-yilgi NHL kirish loyihasida „Nashville Predators“ xokkey klubi safiga 18-oʻrindagi tanlov asosida qabul qilingan edi.

Oʻyin faoliyati 
Yoshligida Austin Watson 2005-yilda Quebecdagi Xalqaro Pee-Wee xokkey turnirida „Detroit Compuware Ambassadors“ kichik xokkey jamoasi bilan oʻynagan.

Austin Watson 2010-yilgi NHL kirish loyihasida „Nashville Predators“ xokkey klubi safiga 18-oʻrindagi tanlov asosida qabul qilindi.

Professional 
Austin Watson 2012— 2013-yilgi mavsumda professional tarzda oʻynay boshladi. Austin Watson ushbu mavsumda „Nashville Predators“ xokey klubining AHLdagi filiali „Milwaukee Admirals“ xokkey klubi tarkibida 72 ta oʻyinda maydonga tushib, 37 ochko toʻpladi. Austin Watson, shuningdek, 2013-yil 23-aprelda NHLda faoliyatidagi ilk golini „Nashville Predators“ klubi safida urishga muvaffaq boʻldi.    

2017-yil 24-iyulda Austin Watson „Nashville Predators“ klubi bilan har yili 1,1 million dollarlik uch yillik 3,3 million dollarlik shartnoma imzoladi. 2017-yilning 18-noyabrida Austin Watson „Colorado Avalanche“ klubi hujumchisi Dominic Toninato bilan janjallashib qolgani uchun NHLda ikki o‘yinga diskvalifikatsiya qilindi.

2018— 2019-yilgi mavsumning oʻrtasida, 2019-yil 29-yanvarda, Austin Watson spirtli ichimliklar bilan bogʻliq muommolardan keyin nomaʼlum muddatga klub safidan chetlatildi.

Austin Watson „Nashville Predators“ xokkey klubi safida sakkiz mavsum oʻynadi. Shundan soʻng, Austin Watson 2020-yil 10-oktyabrda „Ottawa Senators“ xokkey klubi tarkibiga qoʻshildi.

Austin Watson 2009-yilda Ivan Hlinka xotirasiga bagʻishlangan turnirda AQShning 18 yoshgacha boʻlgan yoshlar terma jamoasida oʻynash uchun tanlandi. Ushbu musobaqada AQSh terma jamoasi gʻalaba qozona olmaganiga qaramay, Austin Watson yaxshi oʻyin koʻrsatdi.

Austin Watson 2010-yilda 18 yoshgacha boʻlgan oʻsmirlar oʻrtasidagi xokkey boʻyicha jahon chempionatida AQSh milliy xokkey terma jamoasi uchun tanlangan edi. Yakunda AQSh milliy xokkey terma jamoasi oltin medalni qoʻlga kiritdi.

Faoliyat statistikasi

Muntazam mavsum va pley-off oʻyinlari

Xalqaro

Manbalar 

Yashayotgan insonlar
1992-yilda tugʻilganlar
Xokkey
Xokkeychilar
Amerikalik sportchilar
Amerika profissional xokkeychi
Kevin Danso

Kevin Danso (talaffuzi:Kevin Danso; 1998-yil 19-sentyabrda tugʻilgan) — avstriyalik professional futbolchi, Liga 1 klubi Lens va Avstriya milliy terma jamoasida markaziy himoyachi sifatida oʻynaydi.

Ilgari Avstriyaning U15, U16, U17, U18 va U19 boʻlgan turli darajadagi yoshlar terma jamoasi sharafini himoya qilgan.

Ilk faoliyati 
Danso Avstriyada tugʻilgan, ota-onasi ganalik. Olti yoshga toʻlganida oilasi bilan Angliyadagi Milton Keynes shahriga koʻchib oʻtgan.

Klublardagi faoliyati

Ilk faoliyat davri 
Danso 9 yoshigacha Reading akademiyasida hujumchi boʻlgan. Keyin Milton Keynes Dons akademiyasiga qoʻshilgan. 2014-yilgacha shu klubda oʻynagan, keyin Germaniyaning Augsburg klubiga oʻtgan.

FK Augsburg 
2017-yilning 3-martida Danso 18 yoshu 165 kunligida Augsburg safida Bundesligadagi debyutini o‘tkazdi va Danso klub tarixida chempionatda ishtirok etgan eng yosh futbolchiga aylandi. Bir hafta oʻtgach, klub bilan yangi toʻrt yillik yangi shartnoma imzoladi.

Southamptonga ijara 
2019-yilning 9-avgustida, Angliya Premyer-liga transfer oynasi yopilganidan bir kun o‘tib, Danso Southamptonga 2019—2020-yilgi mavsum oxirida sotib olish huquqi bilan bir yillik ijaraga o‘tgani eʼlon qilindi.

Fortuna Düsseldorfga ijara 
2020-yil 18-avgustda ijara asosida Germaniyaning Fortuna Düsseldorf klubiga oʻtdi. 2021-yil 24-mayda shartnoma muddati tugagach, Fortunani tark etdi.

Lens 
2021-yil 6-avgustda Danso Liga 1 ning RC Lens jamoasiga qo‘shildi.

Xalqaro faoliyati 
Danso Angliya, Gana hamda Avstriya terma jamoasida oʻynash huquqiga ega edi. Lekin Avstraliyada oʻynashni tanladi va mamlakatning U15, U16, U17, U18 va U19 yoshlar terma jamoalarini himoya qildi.

2017-yilning may oyida milliy terma jamoaga ilk chaqiruvini oldi.

Faoliyat statistikasi

Klub

Xalqaro

Manbalar 

1998-yilda tugʻilganlar
Yashayotgan insonlar
Erkak futbol himoyachilari
Avstriyalik erkak futbolchilari
Fransiyadagi muhojir futbolchilar
Angliya Premyer-ligasi futbolchilari
Bundesliga futbolchilari
Liga 1 futbolchilari
RC Lans klubi futbolchilari
Germaniyadagi chet ellik erkak futbolchilari
Fransiyadagi chet ellik erkak futbolchilari
Alifbo boʻyicha sportchilar
Brady Tkachuk

Braeden „Brady“ Tkachuk () (1999-yil 16-sentyabrda tugʻilgan) — amerikalik-kanadalik professional xokkeychi. Brady Tkachuk hozirda Milliy xokkey ligasida (NHL) „Ottawa Senators“ xokkey klubi safida oʻynamoqda. Tkachuk „Ottawa Senators“ xokkey klubi safiga 2018-yilgi NHL kirish loyihasida toʻrtinchi umumiy tanlov asosida qabul qilingan edi.

Oʻyin faoliyati 
Brady Tkachuk dastlab, „St. Louis AAA Blues U16“ jamoasida faoliyatini boshlagan. Shundan soʻng, Brady Tkachuk AQSh xokkey jamoasini rivojlantirish dasturida (USNDPT) ishtirok etdi. Keyin Brady Tkachuk Boston universiteti xokkey jamoasi safiga qoʻshildi. Brady Tkachuk universitetning „Boston Terriers“ xokkey jamoasida oʻynagan vaqtida, 2018-yilgi oʻsmirlar oʻrtasidagi jahon chempionatida AQShning 20 yoshgacha boʻlgan xokkeychilar terma jamoasiga kiritldi.

Brady Tkachuk 2018-yilgi NHL kirish loyihasida „Ottawa Senators“ xokkey klubi safiga toʻrtinchi oʻrindagi tanlov asosida qabul qilindi. Tkachuk 2018-yil 13-avgustda „Ottawa Senators“ xokkey klubi bilan uch yillik boshlangʻich darajadagi shartnoma imzoladi. „Ottawa Senators“ xokkey klubining mavsumoldi oʻyinlarida qatnashgandan soʻng, Tkachuk klubning asosiy jamoasi roʻyxatiga kiritildi. Biroq Brady Tkachuk jarohatlar tufayli bir nechta oʻyinlarni oʻtkazib yubordi. Oxir-oqibat Brady Tkachuk NHLdagi debyutini 8-oktyabr kuni „Boston Bruins“ xokkey klubiga qarshi uchrashuvda (6:3 hisobida gʻalaba) oʻtkazdi. Keyingi oʻyinda, 10-oktyabrda, Brady Tkachuk oʻzining NHLdagi birinchi golini „Philadelphia Flyers“ xokkey klubiga qarshi uchrashuvda kiritishga muvaffaq boʻldi. 17-oktyabr kuni Brady Tkachuk jarohatlar tufayli bir oyga safdan chiqqani maʼlum bo‘ldi. Tkachuk oxir-oqibat 2018-yil 8-noyabrda „Vegas Golden Knights“ xokkey klubiga qarshi o‘yin uchun „Ottawa Senators“ klubi safiga qaytdi.

2019-yil 28-mart kuni „Florida Panthers“ klubiga qarshi o‘yinda Tkachuk bitta o‘yinda darvozaga eng ko‘p zarba berish bo‘yicha „Ottawa Senators“ klubining rekordini o‘rnatdi. Tkachuk 2018 —2019-yilgi mavsumni NHLdagi yangi oʻyinchilar orasida Elias Petterssondan (28ta) keyingi ikkinchi oʻrinda 22 ta gol bilan yakunladi.

Brady Tkachuk 2020-yil 22-yanvarda Atlantika divizionidagi 2020-yilgi NHL yulduzlar o‘yini uchun tanlangan oʻyinchilar roʻyxatiga kiritildi.

2021-yil 14-oktyabrda Tkachuk „Ottawa Senators“ klubi bilan yetti yillik 57,5 million dollarlik shartnoma imzoladi. 5-noyabr kuni Tkachuk „Ottawa Senators“ klubi franchayzing tarixidagi oʻninchi kapitan sifatida tanildi.

2022-yil 2-dekabr kuni oʻzining faoliyatidagi 300-o‘yinida „Ottawa Senators“ klubi kapitani „New York Rangers“ klubiga qarshi oʻyinda xet-trikini qayd etib, faoliyatidagi 100-golini urishga muvaffaq boʻldi.

Faoliyat statistikasi

Muntazam mavsum va pley-off oʻyinlari

Xalqaro

Manbalar

Havolalar 

 

Yashayotgan insonlar
1999-yilda tugʻilganlar
Xokkey
Xokkeychilar
Amerikalik sportchilar
Amerika profissional xokkeychi
Aleksandar Dragović

Aleksandar Dragović (; 1991-yil 6-martda tugʻilgan) — avstriyalik professional futbolchi, Serbiya Superligasining Srvena Zvezda klubi va Avstriya terma jamoasida markaziy himoyachi sifatida oʻynaydi.

Klublardagi faoliyati

Basel 
Dragović faoliyatini Austria Wien gigantining yoshlar jamoasida boshlagan va 2007-yilda klubning B guruhiga oʻtgan. 2011-yil 1-fevraldan boshlab Dragović Shveysariya Superligasi vakili Baselga oʻtdi. Jamoadagi debyutini oʻz maydonida St. Gallenga qarshi oʻyinda (3:0) oʻtkazdi. 2010—2011-yilgi Shveysariya Superligasi mavsumi oxirida Dragović „Basel“ bilan Shveysariya chempionligini qoʻlga kiritdi. 2011-yil iyul oyida yangi klubi bilan Uhrencupda oʻynadi va turnirda gʻolib chiqdi. Superligadagi ilk golini 2011-yil 1-oktyabrda Servette FCga qarshi oʻyinda (3:0) urdi. 2011—2012-yilgi mavsum oxirida Dragović „Basel“ bilan Liga chempionligi va Shveysariya kubogini qoʻlga kiritdi.

Dynamo Kyiv 
2013-yil 26-iyulda Dragović Ukrainaning Dynamo Kyiv klubi bilan besh yillik shartnoma imzoladi.

Bayer 04 Leverkusen 
2016-yil 22-avgustda Dragović Germaniyaning Bayer 04 klubi bilan 5 yillik shartnoma imzoladi.

Leicester City (ijara) 
2017-yil 31-avgustda Dragović Bayerdan bir mavsumga ijara asosida Premyer-liganing Leicester City klubiga oʻtdi.

Red Star Belgrade 
2021-yil 26-may kuni Dragović Red Star Belgrade bilan 3 yillik shartnoma imzoladi.

Xalqaro faoliyati 

Dragović Avstriyaning 17 va 19 yoshgacha boʻlgan milliy terma jamoalari aʼzosi boʻlgan. Avstriya terma jamoasiga 2010-yilgi Jahon chempionati saralash bosqichi doirasida Ruminiyaga qarshi oʻyinga chaqirilgan, biroq jarohat tufayli maydonga tusha olmadi. Avstriya terma jamoasi bosh murabbiyi Dietmar Constantini Serbiyaga qarshi oʻyinga yana chaqirdi. 2009-yilning 6-iyunida ushbu oʻyinda xalqaro maydondagi debyutini oʻtkazdi. Dragović ilk golini 2014-yilning 18-noyabrida o‘z maydonida Braziliyaga qarshi o‘yinda (1:2) kiritdi.

Faoliyat statistikasi

Klub

Xalqaro 

 Manba:

Yutuqlari

Klubda ; Austria Wien

 Avstriya kubogi: 2008—2009; Bazel

 Shveysariya Superligasi: 2010—2011, 2011—2012, 2012—2013
 Shveysariya kubogi: 2012; Dynamo Kyiv

 Ukraina Premyer-ligasi: 2014—2015, 2015—2016
 Ukraina kubogi: 2013—2014, 2014—2015
 Ukraina Superkubogi: 2016-yil; Red Star Belgrade

 Serbiya Superligasi: 2021—2022
 Serbiya kubogi: 2021—2022

Manbalar 

FIFA Century Club
Angliyadagi muhojir futbolchilar
UEFA Yevro 2020 oʻyinchilari
UEFA Yevro 2016 oʻyinchilari
Futbol himoyachilari
Yashayotgan insonlar
1991-yilda tugʻilganlar
David Ajiboye

David Ibukun Ajiboye () (1998-yil 28-sentyabrda tugʻilgan) — angliyalik professional futbolchi, Angliyaning „Birinchi liga“ klubi „Peterborough United“da hujumchi sifatida oʻynaydi.

Bromleyda tugʻilgan Ajiboye 2015-yilda „Brighton & Hove Albion“ klubiga qoʻshildi va 2017-yilda „Worthing“ klubiga ijaraga oʻtdi. U 2018-yil yozida „Brighton“ tomonidan qoʻyib yuborildi, chunki u klub uchun maydonga tusha olmadi va sobiq ijara klubi Worthingga qoʻshildi. Worthingdagi bir mavsumdan soʻng u „Milliy liga“ning „Sutton United“ jamoasiga qoʻshildi va 2021-yilda klub bilan „Ikkinchi liga“ga koʻtarildi.

Faoliyati 
Aljiboye Bromley shahrida tugʻilgan, 2015-yilda ikki yillik Brighton & Hove Albion bilan shartnoma imzoladi, U 2017-yilda „Istmian Liga Premyer-divizioni“da Worthingda ijarada oʻynagan va u yerda 2 ta oʻyinda maydonga tushgan edi. U „Brighton & Hove Albion U21“ uchun „Angliya Futbol ligasi“da debyut oʻyinida 2017-yil 29-avgustda „Milton Keynes Dons“ga qarshi oʻynadi. 2018-yil yanvar oyida u „Millwall U23“ga mavsumning qolgan qismida ijara asosida qoʻshildi. U 2018-yil yozida „Brighton“ tomonidan qoʻyib yuborildi va koʻp oʻtmay sobiq „Worthing“ klubi bilan shartnoma imzoladi. U 2018\2019-yilgi mavsumda Worthing uchun 45 oʻyinda 21 ta gol urdi.

Sutton United 
2019-yilning yozida Ajiboye „Milliy liga“ning „Sutton United“ klubi bilan shartnoma imzoladi. U 2019\2020-yilgi mavsumda 37 ta oʻyinda 4 ta gol urdi, bu mavsum „COVID-19 pandemiyasi“ tufayli muddatidan oldin yakunlandi. Sutton United 2020\2021-yilgi mavsum oxirida „Milliy liga“ chempioni sifatida „Ikkinchi liga“ga koʻtarildi, Ajiboye oʻsha liga davomida 5 marta gol urgan. 2021-yilning 29-iyunida Ajiboye klub bilan yangi shartnoma imzolagani, uning oldingi shartnomasi tugash arafasida ekanligi maʼlum boʻldi. U 2020\2021-yilgi mavsumda „Milliy liga“ning eng yaxshi jamoasi aʼzosi deb topildi.

U 2021-yilning 7-avgustida „Forest Green Rovers“ga qarshi o‘yinda (2:1) „Ikkinchi liga“da debyut qilgan. U mavsumdagi ilk golini 2021-yil 28-avgust kuni „Oldham Athletic“ga qarshi o‘yinda (2:1) kiritdi.

Peterborough United 
2022-yil 22-iyun kuni Ajiboye „Birinchi liga“ klubi „Peterborough United“ klubi bilan uch yillik shartnoma imzoladi.

Faoliyat statistikasi

Klub

Manbalar 

Futbol yarim himoyachilari
Angliya futbolchilari
Yashayotgan insonlar
1998-yilda tugʻilganlar
Erkak futbolchilar
Tim Stützle

Tim Stützle () (familiyasi muqobil ravishda Stuetzle shaklida ham yoziladi; 2002-yil 15-yanvarda tugʻilgan) — germaniyalik professional xokkeychi. Tim Stützle hozirda Milliy xokkey ligasida „Ottawa Senators“ xokkey klubida faoliyat olib bormoqda. Tim Stützle 2020-yilgi NHL kirish loyihasida „Ottawa Senators“ xokkey klubi safiga uchinchi oʻrindagi tanlov asosida qabul qilingan edi.

Oʻyin faoliyati 
Stützle dastlab, „Krefelder EV 1981“ xokkey klubi jamosida xokkey oʻynay boshlagan. Tim Stützle 2015—2016-yilgi mavsumda jamoasining eng yaxshi toʻpurari boʻlgan. 2017—2018-yilgi mavsumda Tim Stützle „Jungadler Mannheim“ klubiga qoʻshidi.

Tim Stützle 2019-yil iyun oyida „Adler Mannheim“ xokkey klubi bilan uch yillik shartnoma imzoladi. Tim Stützle ilk professional oʻyinini, 17 yoshida, 2019-yil 30-avgustda „Vienna Capitals“ xokkey klubiga qashi uchrashuvda oʻtkazdi.

2020-yil 6-oktyabrda Tim Stützle „Ottawa Senators“ xokkey klubi safiga 2020-yilgi NHLga kirish loyihasida uchinchi o‘rindagi tanlov asosida qabul qilindi. 2020-yil 13-oktyabr kuni Germaniyadagi „Adler Mannheim“ xokkey klubi bilan bo‘lajak 2020—2021-yilgi mavsumga tayyorgarlik ko‘rishda Tim Stützlening qo‘li sinib, 6-8 haftaga safdan chiqishga majbur boʻldi.

2020-yil 27-dekabrda Tim Stützle „Ottawa Senators“ xokkey klubi bilan uch yillik boshlang‘ich darajadagi shartnoma imzoladi. Tim Stützle NHLdagi birinchi golini 2021-yil 16-yanvarda „Toronto Maple Leafs“ xokkey klubiga qarshi uchrashuvda (3:2 hisobida magʻlubiyat) kiritdi.

2021-yil 2-mart kuni Tim Stützle Milliy xokkey ligasida o‘sha yilning fevral oyidagi oyning eng yaxshi xokkeychisi deb topildi.

2021-yil 8-may kuni Tim Stützle Milliy xokkey ligasi vakili „Winnipeg Jets“ klubiga qarshi oʻyinda o‘zining birinchi xet-trikini qayd etdi.

Tim Stützle oʻzining ikkinchi NHL mavsumida sezilarli darajada yaxshi oʻyin koʻrsatdi. Tim Stützle 2022-yil 31-yanvarda „Edmonton Oilers“ klubi himoyachisi William Lagesson bilan jangjallashib qoldi.

2022-yil 7-sentyabrda Tim Stützle „Ottawa Senators“ xokkey klubi bilan sakkiz yillik 66,8 million dollarlik yangi shartnoma imzoladi. Bu shartnoma Thomas Chabot bilan 2019-yilda imzolangan 64 million dollarlik shartnomasini ortda qoldirib, klubning franchayzing tarixidagi eng yirik shartnomaga aylandi.

Faoliyat statistikasi

Muntazam mavsum va pley-off oʻyinlari

Xalqaro

Manbalar 

Yashayotgan insonlar
2002-yilda tugʻilganlar
Xokkey
Xokkeychilar
Germaniya profissional xokkeychisi
Romain Gall

Romain Thierry Marie Gall (; 1995-yil 31-yanvarda Fransiya poytaxti Parijda tugʻilgan) — asli kelib chiqishi amerikalik boʻlgan futbolchi, „Malmö“ futbol klubi yarim himoyachisi hisoblanadi.

Gall Fransiyada tugʻilgan. 7 yoshida u oilasi bilan AQShga koʻchib oʻtgan. 15 yoshida u AQSh fuqaroligini olgan.

Klublardagi faoliyati 
Romain „DC United“, „Real Salt Lake“ va Fransiyaning „Lorient“ futbol klublari bitiruvchisi. 2014-yil 7-avgustda Gall oʻzining birinchi professional shartnomasini „Columbus Crew“ futbol klubi bilan imzolagan. 23-avgust kuni u MLSdagi debyutini „Houston Dynamo“ futbol klubiga qarshi oʻtkazgan. 2015-yilning 9-iyulida Romain oʻyin amaliyotiga ega boʻlish uchun „Austin Aztex“ futbol klubiga ijaraga oʻtgan. 12-iyul kuni u USLda „Real Monarchs“ futbol klubiga qarshi debyut qilgan  . 6-sentabr kuni „Seattle Sounders 2“ futbol klubiga qarshi oʻyinda Marie Gall oʻzining jamoadagi ilk golini kiritgan. 2016-yilning 12-fevralida mavsumoldi yig‘ini chog‘ida „Columbus Crew“ jamoasi uni jamoadan chiqarib yuborgan.

Xalqaro faoliyati 
2015-yilda Romain Yamaykada boʻlib oʻtadigan 20 yoshgacha boʻlganlar oʻrtasidagi CONCACAF chempionatida ishtirok etadigan 20 yoshgacha boʻlgan AQSh terma jamoasiga kiritilgan. Turnirda u Gvatemala, Aruba, Yamayka, Salvador va Trinidad va Tobago yoshlar terma jamoalariga qarshi oʻyinlarda ishtirok etgan. Yamaykaliklar va arubaliklarga qarshi janglarda Marie Gall „dubl“ va „xet-trik“ qayd etgan. Musobaqa natijalariga koʻra, u Hirving Lozano bilan birgalikda turnirning eng yaxshi toʻpurariga aylangan.

2018-yilning 6-noyabr kuni Gall Angliya va Italiyaga qarshi o‘rtoqlik o‘yinlari uchun AQSh terma jamoasiga chaqirilgan. U 20-noyabr kuni Italiyaga qarshi o‘yinda 83-daqiqada Christian Pulisic o‘rniga zaxiradan maydonga tushgan va shu tariqa Amerika terma jamoasida debyut qilgan.

Statistika

Manbalar 

Amerikalik futbolchilar
Parijda tugʻilganlar
Yashayotgan insonlar
1995-yilda tugʻilganlar
31-yanvarda tugʻilganlar
Erkak futbolchilar pozitsiyalari boʻyicha
Christian Fuchs

Christian Fuchs (; 1986-yil 7-aprelda tugʻilgan) — avstriyalik professional futbolchi, Avstriya terma jamoasining sobiq sardori. Major League Soccer klubi Charlotte FCda chap qanot himoyachisi sifatida oʻynaydi.

Klublardagi faoliyati

Ilk faoliyati 
Fuchs mahalliy SVg Pitten jamoasida hujumchi sifatida oʻynay boshlangan. 14 yoshida 1. Wiener Neustädter SC ga oʻtgan. 17 yoshida birinchi professional shartnomasini SV Mattersburgda bilan tuzdi.

UEFA Yero 2008 dan oldin Germaniyaning VfL Bochum jamoasiga qoʻshildi. 2010-yilda 1. FSV Mainz 05ga ijaraga oʻtdi

Schalke 
2011-yilning 6-iyunida Fuchs Schalke 04 bilan 2015-yilning 30-iyuniga qadar amal qiladigan shartnoma imzoladi. Fuchsga avval Danilo Fernando Avelar kiygan 23-raqamli futbolka berildi.

Leicester City 

2015-yil 3-iyun kuni Leicester City Fuchsni bilan 1-iyuldan boshlanadigan uch yillik shartnoma imzoladi. „Leicester“ning West Ham United ga qarshi Liga kubogining uchinchi bosqichida maydonga tushdi. Fuchs birinchi Premyer-ligadagi debyutini keyingi haftada Norwichga qarshi oʻyinda oʻtkazdi.

Charlotte FK 
2021-yilning 7-iyunida Fuchs Charlotte FC jamoasiga qo‘shilishi eʼlon qilindi. 2021-yil 27-iyulda USL chempionatining Charlotta Independens jamoasiga qo‘shildi.

Xalqaro faoliyati 

Fuchs Avstriya terma jamoasi safida 2006-yilning 23 mayida Xorvatiyaga qarshi oʻrtoqlik oʻyinida debyut qilgan.

2010-yil 11-avgustda jamoa sardori Marc Janko yoʻqligida Fuchs Klagenfurtda Shveysariya bilan oʻrtoqlik uchrashuvida (0:1) birinchi marta milliy terma jamoasi sardori boʻldi. 17-noyabr kuni birinchi xalqaro golini Gretsiyaga urdi, lekin jamoa 1:2 hisobida yutqazib qoʻydi.

Faoliyat statistikasi

Klub

Xalqaro : Manba: 

 Manba:

Yutuqlari 
Schalke 04

 DFL-Superkubogi: 2011

Leicester City

 Premyer-liga: 2015—2016
 Angliya kubogi: 2020—2021

Avstriya U17

 17 yoshgacha boʻlganlar oʻrtasidagi Yevropa chempionati uchinchi oʻrin: 2003-yil

Individual

 kicker Bundesliganing mavsum jamoasi: 2010—2011, 2011—2012

Manbalar 

Angliyadagi muhojir futbolchilar
UEFA Yevro 2016 oʻyinchilari
UEFA Yevro 2008 oʻyinchilari
Futbol himoyachilari
Yashayotgan insonlar
1986-yilda tugʻilganlar
Cornus mas

Ikki pallali oʻsimliklar
Yevropa o'simliklari
Osiyo o'simliklari
Cornus mas, odatda zogʻora (shuningdek, zogʻora gilos, Yevropa zogʻorasi yoki zogʻora olcha dogwood) sifatida tanilgan, Janubiy Yevropa va Janubi-Gʻarbiy Osiyoda tugʻilgan Cornus turkumiga mansub buta yoki kichik daraxt turi.

Tavsif 
Bu turning bo‘yi 5-12 m gacha o‘sadi. Barglari qarama-qarshi, uzunligi 4-10 sm, kengligi 2-4 sm tuxumsimondan choʻzinchoq shaklda. Gullari kichik (diametri 5-10), toʻrtta sariq gulbargdan iborat, qish oxirida (Buyuk Britaniyada fevral va mart oylari orasida) 10-25 ta guldan iborat to‘pgulda ochiladi. Mevasi choʻzinchoq qizil dukkakli uzunligi 2sm uzunligi, diametri 1,5 sm.

Foydalanadi

Meva 

Mevalar qizil rangda. Pishib yetilganida qahva rezavorlariga oʻxshaydi. Pishganida, meva quyuq yoqut qizil yoki yorqin sariq rangga ega bo‘ladi. Klyukva va gilos aralashmasi sifatida tasvirlangan kislotali taʼmga ega; asosan murabbo tayyorlash uchun ishlatiladi. Bundan tashqari, Ozarbayjonda tuzlangan bodring tayyorlash, guruchga qoʻshish yoki ichimliklar tayyorlash uchun keng qoʻllanadi. Armanistonda Cornus rezavorlari aroq tayyorlash uchun ishlatiladi.

Cornus mas mevasi (C. officinalis mevasi bilan birga) anʼanaviy xitoy tabobatida foydalanish tarixiga ega boʻlib, u shānzhūyú deb nomlanadi.

Gullar 

Tur, shuningdek, Forsythiadan oldin gullaydi va sariq gullari uchun manzarali oʻsimlik sifatida oʻstiriladi. Cornus mas gullari Forsithiya gullari kabi katta va jonli boʻlmasa-da, butun oʻsimlik landshaftda shunga oʻxshash effekt uchun ishlatilishi mumkin.

Yogʻoch 
C. mas yogʻochi nihoyatda zich boʻlib, koʻpchilik boshqa yogʻochli oʻsimliklarning yogʻochlaridan farqli oʻlaroq, suvga choʻkadi. Yuqori zichlik tufayli asbob tutqichlari, dastgohlar qismlari uchun xomashyo bo‘lib xizmat qiladi.

Cornus masdan miloddan avvalgi VII asrdan boshlab yunon ustalari nayzalar, nayzalar va kamonlarni yasashda foydalanishgan, hunarmandlar uni boshqa yogʻochlardan ancha ustun deb bilishgan. Yogʻochning qurol-yarogʻ bilan aloqasi shunchalik yaxshi maʼlumki, uning yunoncha nomi miloddan avvalgi IV-III asrlarda sheʼriyatda „nayza“ soʻzining sinonimi sifatida ishlatilgan.

Barglar 
Barglari (va mevalari) Markaziy va Janubi-Gʻarbiy Osiyoda anʼanaviy tibbiyotda qoʻllanadi.

Nom 
Cornus mas „erkak“ zogʻora, degan maʼnoni anglatadi, bu tur „ayol“ zogʻora Cornus sanguineadan farqlash uchun shunday nomlangan.

Bogʻ tarixi 
Buta Britaniya orollarida tabiiy holatda o‘smaydi. William Turner o‘simlik haqida faqat 1548-yilda eshitgan. 1551-yildan boshlab qirollik bog‘larida yetishtirila boshlangan.

Turlari 
Quyidagi navlar Qirollik bogʻdorchilik jamiyatining bogʻdagi xizmatlari uchun mukofotiga sazovor boʻlgan (2017 yilda tasdiqlangan):

 „Aurea“ (bargi sariq, mevasi qizil)
 „Oltin shon-sharaf“ (koʻp sariq gullar, yaltiroq qizil mevalar)
 „Variegata“ (barglari rang-barang, mevasi yaltiroq)

Manbalar
Cameron Coxe

Cameron Terry Coxe (1998-yil, 18-dekabrda tugʻilgan) — Uelslik professional futbolchi, „Boreham Wood“ klubida himoyachi sifatida oʻynaydi, „Colchester United“ klubidan ijaraga olingan.

Yoshligi 
Coxe Merthyr Tydfil shahrida tugʻilgan va Afon Taf oʻrta maktabida oʻqigan.

Klubdagi faoliyati

Cardiff City 
Coxe oʻz faoliyatini Cardiff City klubida boshlagan, 2017-yilning fevralida oʻzining birinchi professional shartnomasini imzolashdan oldin etti yoshida klubning yoshlar akademiyasiga qoʻshilgan. U professional debyutini 2017-yilning 22-avgustida EFL kubogining ikkinchi bosqichida "Burton Albion" klubiga qarshi o‘yinda (2:1) o‘tkazdi. Ammo, Coxe kegingi ikki yil davomida asosiy jamoada maydonga tushmadi. U 2020-yil yanvar oyida yangi bosh murabbiy Neil Harris qoʻl ostida Angliya kubogining ikkita oʻyinida maydonga tushdi, ammo keyinchalik 2019-20-yilgi mavsum oxirida qoʻyib yuborildi.

Solihull Moors 
2020-yil avgust oyida Coxe Milliy Liga jamoasi Solihull Moors bilan shartnoma imzoladi.

Colchester United (ijara) 
2021-yilning 2-iyulida Coxe Ikkinchi liganing „Colchester United“ jamoasiga 2022-yilning yanvarigacha ijara asosida qo‘shildi. U 2021-yil, 7-avgustda „Colchester“ning „Carlisle United“ klubiga qarshi o‘yinida debyut qildi.

Colchester United 
2022-yil, 7-yanvarda Coxe Colchester United bilan doimiy shartnoma imzoladi.

Boreham Wood (ijara) 
2022-yil, 13-oktyabrda Coxe Milliy ligaga qaytdi va u qisqa muddatli ijara shartnomasi asosida Boreham Wood klubiga qoʻshildi.

Xalqaro faoliyati 
Coxe 19 yoshgacha boʻlgan Uels yoshlar terma jamoasi safida oʻynagan. 2017-yil may oyida Coxe 2017-yilgi Tulon turniri uchun Uels U-20 terma jamoasiga kiritilgan. Kot -dʼIvuarga qarshi turnirning ochilish oʻyinida jamoa safida debyut qilganidan soʻng, Coxe Uelsning Fransiyaga qarshi ikkinchi guruh oʻyinida asosiy tarkibda maydonga tushdi, ammo Bahraynga qarshi guruh bosqichining soʻnggi oʻyinida Uels terma jamoasi musobaqadan chiqib ketganligi sababli maydonga tushmadi.

Coxe 2017-yilning 1-sentyabrida Shveysariya ustidan 3:0 hisobida gʻalaba qozongan holda 21 yoshgacha boʻlgan terma jamoasi safida debyut qilgandi. U 2018-yilning may oyida Meksikaga qarshi oʻrtoqlik oʻyini uchun Uels terma jamoasining dastlabki kengaytirilgan tarkibiga kiritilgan, ammo yakuniy roʻyhatga kira olmagan edi.

Faoliyat statistikasi

Manbalar 

Futbol himoyachilari
Uels futbolchilari
Yashayotgan insonlar
1998-yilda tugʻilganlar
Miller (Janubiy Dakota)

Miller () — AQShning Janubiy Dakota shtatida joylashgan shahardir. Aholisi 2010-yilgi aholini roʻyxatga olish maʼlumotlariga koʻra 1 489 kishini tashkil qilgan.

Geografiyasi 
Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni  tashkil qiladi.

Demografiyasi 

2000-yilgi aholi roʻyxatiga koʻra, shaharda 1 530 kishi, 720 xonadon va 406 oila istiqomat qilgan. Shaharning irqiy tarkibi 99,15% oq tanli, 0,07% afro-amerikaliklar, 0,13% tubjoy amerikaliklar, 0,07% osiyoliklar, 0,20% boshqa irqlardan va 0,39% ikki yoki undan ortiq irqlardan iborat. Har qanday irqga mansub ispan yoki lotinlar aholining 0,26 foizini tashkil etadi.

Shahardaa 720 ta xonadon mavjud boʻlib, ulardan 21,4 foizi 18 yoshgacha boʻlgan bolalari bor, 48,6 foizi er-xotinlar, 6,1 foizi eri boʻlmagan ayollar, 43,5 foizi oilasisizlar edi. Barcha uy xoʻjaliklarining 41,9 foizi jismoniy shaxslardan iborat boʻlib, 26,4 foizida 65 yosh va undan katta boʻlgan yolgʻiz yashaydiganlar bor.

Shahar aholisi aholi keng tarqalgan boʻlib, 19,1% 18 yoshgacha, 4,4% 18 yoshdan 24 yoshgacha, 21,1% 25 yoshdan 44 yoshgacha, 22,1% 45 yoshdan 64 yoshgacha va 33,3% 65 yosh yoki yoshi kattaroqdir. Aholining oʻrtacha yoshi 49 yoshni tashkil etadi. Har 100 ayolga 83,7 erkak toʻgʻri keladi. 18 va undan katta yoshdagi har 100 ayolga 78,9 erkak toʻgʻri keladi.

2000-yilga kelib, shahardagi uy xoʻjaliklarining oʻrtacha daromadi 28 929 dollarni, oilaning oʻrtacha daromadi esa 39 293 dollarni tashkil etdi. Erkaklar oʻrtacha daromadi 25 962 dollarni, ayollarniki esa 17 216 dollarni tashkil qilgan. Shaharning aholi jon boshiga daromadi 18 401 dollarni tashkil etdi. Oilalarning qariyb 4,2 foizi va aholining 9,5 foizi qashshoqlik chegarasidan past boʻlgan, shu jumladan 18 yoshgacha boʻlganlar 8,2 foizi va 65 va undan katta yoshdagilarning 12,2 foizi qashshoq hisoblanadi.

Manbalar 

Alifbo boʻyicha aholi punktlari     Janubiy Dakota shtatidagi shaharlar
Koordinatalar Vikimaʼlumotlarda
Lake Norden (Janubiy Dakota)

Lake Norden () — AQShning Janubiy Dakota shtatida joylashgan shahardir. Aholisi 2020-yilgi aholini roʻyxatga olishda 554 kishini tashkil qilgan.

Geografiyasi 
Lake Norden shahri  (44,581570, −97,208406) koordinatalarda joylashgan.

Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni  tashkil qiladi, shundan  quruqlik va  suvdan iborat.

Demografiyasi 
2000-yildagi aholini roʻyxatga olish holatiga koʻra, shaharda 432 kishi, 172 ta xonadon va 99 ta oila istiqomat qilgan. Shaharning irqiy tarkibi 97,92% oq tanli, 1,39% tubjoy amerikaliklar, 0,23% osiyoliklar, 0,23% boshqa irqlardan va 0,23% ikki yoki undan ortiq irqlardan iborat edi. Har qanday irqga mansub ispan yoki lotinlar aholining 0,93% ni tashkil etadi.

Shaharda 172 ta xonadon mavjud boʻlib, ulardan 26,7 foizi 18 yoshgacha boʻlgan bolalari bor, 49,4 foizi birga yashaydigan er-xotinlar, 5,8 foizida turmush oʻrtogʻi boʻlmagan, 41,9 foizi oilasiz boʻlgan. Barcha uy xoʻjaliklarining 38,4 foizi jismoniy shaxslardan iborat boʻlib, 19,8 foizi 65 yosh va undan katta boʻlgan yolgʻiz yashagan. Uy xoʻjaliklarining oʻrtacha kattaligi 2,22, oilaning oʻrtacha kattaligi 3,01 edi.

Shaharda aholi keng tarqalgan boʻlib, 21,8% 18 yoshgacha, 7,2% 18 yoshdan 24 yoshgacha, 23,4% 25 yoshdan 44 yoshgacha, 19,2% 45 yoshdan 64 yoshgacha, 28,5% 65 yosh yoki yoshi kattaroq. Oʻrtacha yoshi 43 yosh edi. Har 100 ayolga 91,2 erkak toʻgʻri keladi. 18 va undan katta yoshdagi har 100 ayolga 88,8 erkak toʻgʻri keladi.

Shahardagi uy xoʻjaliklarining oʻrtacha daromadi 28,194 dollarni, oilaning oʻrtacha daromadi esa 42,000 dollarni tashkil etdi. Erkaklar oʻrtacha daromadi 26,667 dollarni, ayollarniki esa 14,063 dollarni tashkil qilgan. Shaharning aholi jon boshiga daromadi 14 852 dollarni tashkil etdi. Oilalarning qariyb 7,4 foizi va aholining 14,2 foizi qashshoqlik chegarasidan past boʻlgan, shu jumladan 18 yoshgacha boʻlganlarning 6,6 foizi va 65 yoshdan oshganlarning 26,4 foizi.

Manbalar 

Alifbo boʻyicha aholi punktlari     Janubiy Dakota shtatidagi shaharlar
Koordinatalar Vikimaʼlumotlarda
Estelline (Janubiy Dakota)

Estelline () — AQShning Janubiy Dakota shtatida joylashgan shahardir. Aholisi 2020-yilgi aholini roʻyxatga olishda 749 kishini tashkil qilgan.

Geografiyasi 
Estelline shahri  koordinatalarda joylashgan.

Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni  tashkil qiladi.

Demografiyasi 
2000-yilgi aholini roʻyxatga olishda shaharda 290 ta xonadonda 675 kishi, shu jumladan 173 oila bor edi. Aholi zichligi — har kvadrat kilometrga 703,8 nafar kishi toʻgʻri keladi. Shaharning irqiy tarkibi 98,67% oq tanli, 0,74% tubjoy amerikaliklar, 0,15% osiyoliklar va 0,44% ikki yoki undan ortiq irqlardan iborat edi. Har qanday irqning ispan yoki lotin millatiga mansublari 1,48% edi.

Shaharda 290 ta xonadonning 24,1 foizida 18 yoshgacha boʻlgan bolalari bor, 53,8 foizi er-xotinlar, 3,8 foizida turmush oʻrtogʻi boʻlmaganlar, 40,3 foizida oilasizlar edi.

Aholi yosh taqsimoti 21,2% 18 yoshgacha, 3,9% 18 dan 24 gacha, 22,1% 25 dan 44 gacha, 18,5% 45 dan 64 gacha, 34,4% 65 va undan kattadir. Aholining oʻrtacha yoshi 48 yosh edi. Har 100 ayolga 91,8 erkak toʻgʻri keladi. 18 va undan katta yoshdagi har 100 ayolga 84,7 erkak toʻgʻri keladi.

Uy xoʻjaliklarining oʻrtacha daromadi 27 679 dollarni, oilaning oʻrtacha daromadi esa 36 250 dollarni tashkil etdi. Erkaklar oʻrtacha daromadi 28 393 dollarni, ayollarniki esa 22 222 dollarni tashkil qilgan. Shaharning jon boshiga toʻgʻri keladigan daromadi 14 967 dollarni tashkil etdi. Oilalarning qariyb 4,4 foizi va aholining 12,7 foizi qashshoqlik chegarasidan past boʻlgan, shu jumladan 18 yoshgacha boʻlganlar 9,7 foizi va 65 va undan katta yoshdagilarning 22,2 foizi qashshoq hisoblanadi.

Manbalar 

Alifbo boʻyicha aholi punktlari     Janubiy Dakota shtatidagi shaharlar
Koordinatalar Vikimaʼlumotlarda
Castlewood (Janubiy Dakota)

Castlewood () — AQShning Janubiy Dakota shtatida joylashgan shahardir. Aholisi 2020-yilgi aholini roʻyxatga olishda 698 kishini tashkil qilgan.

Geografiyasi 
Castlewood shahri  (44.723262, −97.029505) koordinatalarda joylashgan.

Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni  tashkil qiladi.

Demografiyasi 
2000-yilgi aholini roʻyxatga olishda shaharda 253 ta xonadonda 666 kishi, shu jumladan 185 oila bor edi. Aholi zichligi — har kvadrat kilometrga 585,9 nafar kishi toʻgʻri keladi. Shaharning irqiy tarkibi 98,95% oq tanli, 0,45% tubjoy amerikaliklar va 0,60% ikki yoki undan ortiq irqlardan iborat edi. Har qanday irqning ispan yoki lotinlar 0,30% edi.

Shaharda 253 ta xonadonning 40,3 foizi 18 yoshgacha boʻlgan bolalari bor, 60,5 foizi er-xotinlar, 7,9 foizi eri boʻlmagan ayollar, 26,5 foizi oilasizlar edi.

Yosh taqsimoti 28,5% 18 yoshgacha, 8,1% 18 dan 24 gacha, 26,6% 25 dan 44 gacha, 20,6% 45 dan 64 gacha, 16,2% 65 va undan kattadir. Aholining oʻrtacha yosh 35 yosh edi. Har 100 ayolga 94,7 erkak toʻgʻri keladi. 18 va undan katta yoshdagi har 100 ayolga 91,9 erkak toʻgʻri keladi.

Aholining Oʻrtacha daromadi 36 607 dollarni, oilaning oʻrtacha daromadi esa 41 806 dollarni tashkil etdi. Erkaklar oʻrtacha daromadi 29 688 dollarni, ayollarniki esa 20 750 dollarni tashkil qilgan. Shaharning aholi jon boshiga daromadi 17 682 dollarni tashkil etdi. Oilalarning qariyb 7,7 foizi va aholining 7,1 foizi qashshoqlik chegarasidan past boʻlgan, shu jumladan 12 foiz 18 yoshgacha boʻlganlar va 6,7 foiz 65 yoshdan oshganlar qashshoq hisoblanadi.

Manbalar 

Alifbo boʻyicha aholi punktlari     Janubiy Dakota shtatidagi shaharlar
Koordinatalar Vikimaʼlumotlarda